Vytautas Sirtautas

Vytautas Sirtautas (1921 m. birželio 10 d. Aukštašlynis, Raseinių valsčius – 2008 m. gruodžio 29 d. Šiauliai) – Lietuvos kalbininkas, poliglotas, esperantininkas, vadovėlių autorius, poetas.

 Biografija 
1941 m. baigė Raseinių gimnaziją, Antrojo pasaulinio karo metais mokytojavo. 1950 m. baigė Vilniaus universiteto Filologijos fakultetą. 1969 m. apgynė disertaciją apie veiksmažodinį tarinį bendrinėje lietuvių kalboje.

Studijuodamas 1945–1949 m. dirbo redaktoriumi Lietuvos mokslų akademijos Lietuvių kalbos institute. 1950–1956 m. Klaipėdos mokytojų instituto dėstytojas. Nuo 1956 m. Šiaulių pedagoginio instituto (nuo 1996 m. Šiaulių universitetas dėstytojas, 1957 m. pirmasis Filologijos fakulteto dekanas, 1960–1961 m. Lietuvių kalbos katedros vedėjas. Nuo 1988 m. profesorius.

 Mokslinė veikla 
Mokslinę veiklą pradėjo 1946–1949 m., kai rengė akademinio Lietuvių kalbos žodyno II ir III t. Su žmona pedagoge J. Sirtautiene ir sūnumi Vytautu V. Sirtautu rengė lietuvių kalbos vadovėlius vidurinėms mokykloms, jie įvertinti Švietimo ir mokslo ministerijos, Atviros Lietuvos fondo premijomis. Parašė apie 180 mokslinių straipsnių. Recenzavo lietuvių kalbos vadovėlius, monografijas bei disertacijas, vadovavo disertantams, magistrantams. Stažavosi Vilniaus, Rygos, Prahos universitetuose, dalyvavo konferencijose, skaitė pranešimus.

Pasaulio lituanistų bendrijos, Lietuvių kalbos draugijos, Lietuvių mokslininkų sąjungos narys.

 Bibliografija 

 Lietuvių kalbos vadovėlis 4-ai kl., bendraautoris I. Jurkonis, Kaunas: Šviesa, 1967 m.
 Kaip rašyti kursinį darbą, bendraautoris Česys Grenda, Šiauliai, 1970 m.
 Sakinio dalys, Šiauliai, 1976 m.
 Pagrindinių sakinio dalių derinimas, Vilnius, 1978 m.
 Kalbotyros pradmenys, Vilnius, 1981 m.
 Kaip tirti kalbą, Šiauliai, 1981 m.
 Kalbotyros pagrindai, Vilnius, 1983 m.
 Lietuvių kalbos pratimai 5-ai kl., bendraautorė J. Sirtautienė, Kaunas: Šviesa, 1986 m.
 Lietuvių kalbos sintaksė, bendraautoris Česys Grenda, Vilnius: Mokslas, 1988 m.
 Parama lituanistui, bendraautoris V. V. Sirtautas, Šiauliai, 1990 m.
 Lietuvių kalba. Vadovėlis 5 klasei, bendraautoriai J. Sirtautienė, V. V. Sirtautas, Kaunas: Šviesa, 1990 m.
 Metodiniai nurodymai lietuvių kalbos vadovėliui 5 klasei, bendraautoris V. V. Sirtautas, Kaunas: Šviesa, 1992 m.
 Kalbotyros įvadas: Sistemingumas. Raštas. Kalbos ir jų raida, bendraautoris V. V. Sirtautas, Šiauliai, ŠPI, 1995 m.
 Teksto paslaptys, bendraautoriai J. Sirtautienė, V. V. Sirtautas, Vilnius, 1995.
 Lietuvių kalba. Vadovėlis 6 klasei, bendraautoriai J. Sirtautienė, V. V. Sirtautas, Vilnius: Alma littera, 1998 m.
 Rinktiniai kalbotyros straipsniai, bendraautoriai Regina Petkevičienė, Č. Grenda, Šiauliai, 2001 m.
 Lietuvių kalba. Vadovėlis 5 klasei. I dalis, bendraautoriai J. Sirtautienė, V. V. Sirtautas, Vilnius: Alma littera, 2005 m., Alma littera, 2007 m. ISBN 9955-08-772-2
 Lietuvių kalba. Vadovėlis 5 klasei. II dalis, bendraautoriai J. Sirtautienė, V. V. Sirtautas, Vilnius: Alma littera, 2005 m., Alma littera, 2007 m. ISBN 9955-08-773-0
 Lietuvių kalba. Vadovėlis 6 klasei. I dalis, bendraautoriai J. Sirtautienė, V. V. Sirtautas, Vilnius: Alma littera, 2005 m., Alma littera, 2007 m. ISBN 9955-08-775-7
 Lietuvių kalba. Vadovėlis 6 klasei. II dalis, bendraautoriai J. Sirtautienė, V. V. Sirtautas, Vilnius: Alma littera, 2005 m., Alma littera, 2007 m. ISBN 9955-08-776-5
 Dunksi laiko žingsniai nebylūs, eilėraščiai, Šiauliai, 2008 m.

 Įvertininmas 
 2001 m. Stasio Šalkauskio premija

 Šaltiniai 

Kategorija:Baltistai
Kategorija:Lietuvos kalbininkai
Kategorija:Lietuvos poetai